Pozdravljen,

danes se dobimo v Zoomu. Tisti, ki se ne boste mogli udeležiti, pa naslednje navodilo:

1. Preveri rešitve nalog od torka.
2. Preberi, v čem je razlika med glagoloma MOČI IN MORATI.

Spet je vikend. Iz sosednjega stanovanje se zaslišijo besede:

*→ »Srček, pomiti****moreš****posodo, jaz bi****mogla****k Anki!«*

*→ »Pikica, ne****morem****zdaj, Maribor špila podaljške proti Olimpiji in****more****zmagat.«*

Ste v zgornjih dveh povedih opazili kakšno napako? Ni jih malo. 

Glagola **morati** in **moči** nam grenita življenje s tem, da sta si precej podobna. **Najpogosteje ju zamenjujemo v sedanjiku, pa tudi v prihodnjiku.** V današnjem članku vam bomo razjasnili, kako **moramo** uporabljati omenjena glagola, če se želimo izogniti nesporazumom.

**Glagol morati - ZAPIŠI V ZVEZEK**

Glagol **morati**izraža nujnost, da osebek uresniči neko dejanje.

→ Simona **mora** na stranišče, ker je spila veliko vode.

**Glagol moči ZAPIŠI V ZVEZEK**

Glagol **moči** pa po drugi strani izraža sposobnost osebka, da dejanje uresniči.

→ Simona **ne more** na stranišče, ker je njen partner porabil zadnje koščke toaletnega papirja.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Glagol morati in glagol moči v sedanjiku, pretekliku in prihodnjiku**

Glagol *morati* ima v sedanjiku obliko **moram,** kar je precej podobno glagolu **morem,** ki je sedanjiška oblika glagola *moči*. K sreči pa obstaja nekaj opaznejših razlik, ko glagola uporabljamo v različnih časih in oblikah.

Glagol **morati** v pretekliku nadomestimo s **sem moral/-a** in v prihodnjiku z **bom moral/-a.**

Glagol **moči (morem)** pa dobi v pretekliku in prihodnjiku obliko**mogel/-a.**

Glagol *moči*se**najpogosteje**uporablja v**zanikani obliki. V trdilni obliki**glagol *moči (morem)* **zamenjamo** z *lahko*.

→ Puran Bobi **lahko** leti.        NE PA          Puran Bobi **more** leteti.

Za tiste, ki si **morajo** vse napisati v obliki preglednice, sicer pravil preprosto**ne morejo** razumeti, še pregled primerov v obliki preglednice. 

|  | **MORATI** | **MOČI** |
| --- | --- | --- |
| Preteklik | Sem moral, si moral, je moral … | Sem mogel, si mogel, je mogel … |
| Sedanjik | Moram, moraš, mora, morava, morata, morata, moramo, morate, morajo | Morem, moreš, more, moreva, moreta, moreta, moremo, morete, morejo |
| Prihodnjik | Bom moral, boš moral, bo moral ... | Bom mogel, boš mogel, bo mogel … |

**Glagol morati in glagol moči – zanikanje**

**Zanikane oblike glagola *morati* ne poznamo, namesto njega uporabljamo glagol *treba*.**

→ Borisu **ni treba** v službo.            NE PA         Boris **ne mora** v službo.

Glagol **moči** je najpogosteje zanikan (ne morem), saj ga, kot smo že omenili, v trdilni obliki zamenjamo z **lahko.**

Zlasti pazljivi torej bodite pri naslednjih primerih:

→ Morala bom k zdravniku.              Mogla bom k zdravniku.

→ V soboto moram delati.               V soboto morem delati.

1. Reši 7. in 8. nalogo v DZ na str. 72.

Želim ti uspešno delo.

**ŽELIM SI KOLESARITI – GREM KOLESARIT**

**1. naloga:**

*Po smislu, npr.:*

Preden začne kolesar kolesariti, mora dobro preveriti opremo.

Držati se mora utrjenih/označenih poti.

Ne sme voziti povsem zunaj poti, saj je taka vožnja nevarna.

Ob srečanju s planinci ali pohodniki jim mora dati prednost.

Na poti je treba biti obziren do narave.

Gorski kolesarji ne smejo povzročati hrupa/škode.

Za vožnjo ponoči ali zvečer/V mraku in poltemi morajo obleči svetlejša oblačila.

Zapirati morajo vrata in zaščitne ograje (na pašnikih).

**2. naloga:**

*Po smislu, npr.:*

Zavedati se mora svojih telesnih omejitev.

S sabo mora imeti dovolj vode.

**3. naloga:**

**a)** Preden začne kolesar z vožnjo, vedno dobro preveri opremo.

Kadar gorski kolesarji srečajo planince, jim vedno dajo prednost.

**b)** Glagoli se med seboj razlikujejo v glagolski osebi/številu/času.

Pojasnilo: V 1. povedi sta oba glagola v ednini, v 2. povedi pa v množini.

**4. naloga:**

**a)**

|  |  |  |  |
| --- | --- | --- | --- |
| 1. stolpec | Oseba | Število | 2. stolpec |
| začne | 3. os. | ed. | kolesariti |
| se mora | 3. os. | ed. | držati |
| ne sme | 3. os. | ed. | voziti |
| mora | 3. os. | ed. | dati |
| je (treba) | 3. os. | ed. | biti |
| ne smejo | 3. os. | mn. | povzročiti |
| morajo | 3. os. | mn. | obleči |
| morajo | 3. os. | mn. | zapirati |

**b)** DA NE

**c)** Glagolom v prvem stolpcu/ /prvem in drugem stolpcu/ samo v drugem stolpcu/ v nobenem od njiju.

**č)** Glagoli so končujejo na -i/-**či**/-eti**/-ti**/-eči/-iti/-ati.

**d)** A Ob pridevnikih.

B Ob samostalnikih.

**C** Ob glagolih.

Č Ob zaimkih.

**f)** začne, se mora, ne sme, je treba, (ne smejo), (morajo)

**5. naloga:**

**a), b)** Ne sme zaviti z označenih poti na področja, ki niso zavarovana. Ostati mora na utrjenih poteh, vožnja povsem mimo poti ni le škodljiva za okolje, temveč je lahko tudi nevarna. Upoštevati mora oznake na zemljevidih z opisi kolesarskih poti, posebej, kadar se odpravlja kolesarit na teren, ki ga ne pozna dobro. Ob srečanju s planinci ali pohodniki jim mora dati prednost. V mraku in poltemi morajo biti vidni, zato potrebujejo svetlejša oblačila. Gorski kolesar mora biti obziren do narave, vzdrževati čisto okolje in ne sme povzročati hrupa. Zapirati mora vrata in zaščitne ograje na pašnikih. Zaradi živali in lova ne sme voziti v mraku.

**c)** Najpogosteje se pojavi glagol mora/morati.

**č)** *Po smislu, npr.:*

V besedilu so napisana pravila, ki jih je treba nujno upoštevati./Glagol mora v navodilih izraža nujnost upoštevanja danih navodil/pove, da kolesar mora upoštevati navodila, ne pa da jih bo upošteval, če jih želi.

**6. naloga:**

**a)** *Po smislu, npr.:*

Da, dobro je, da začetnik poišče nasvete za uspešno gorsko kolesarjenje, saj se tako lahko izogne utrujenosti in poškodbam pri padcu.

**b)** Glagoli v osebni glagolski obliki so večinoma v 1. osebi/2. osebi/3. osebi, saj avtor daje nasvete tistim začetnikom, ki bodo začeli kolesariti.

**c)** Preden se z vrha začnete spuščati, se morate nekoliko dvigniti nad sedež, pedala morajo biti vzporedna, teža v zavojih na zunanji nogi. Prednje kolo držite pravokotno na smer vožnje in morebitne ovire. Desno ročico je treba stiskati enakomerno, saj le tako nadzorujete hitrost. Leve ročice ne smete stisniti premočno in predvsem ne nenadno, ker boste povzročili blokado prednjega kolesa. Temu bo skoraj zagotovo sledil padec preko krmila. Med ovirami se zaradi strahu ne smete premikati počasi, če nočete pasti. Zaradi prepočasne vožnje boste namreč izgubili stabilnost, ob udarcu ob nepričakovano oviro pa se ne boste mogli pravočasno ubraniti izgubi ravnotežja.

**č)**

 morate pomakniti mora biti

sedeti morate hočete doseči

**d), f)**

|  |  |
| --- | --- |
| Osebna glagolska oblika | Glagol na -t |
| se odpravljate | kolesarit |
| greste | iskat |

**e)** DA **NE**

**g)** Stojijo ob glagolih premikanja/ob takih glagolih kot pri nedoločniku/ob neosebni glagolski

 obliki.

**h)** *Po smislu, npr.:*

peč, teč, strič, streč, obleč, reč, vleč